《曾子澄过访招桢伯同集时子澄将之塞上 其二》
明代·黎民表

亦知分手易，杯酒问前期。怨别难成赋，从军更有诗。

孤莺将薄曙，残露尚明枝。回首天山夜，闻笳忆此时。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。